Баарин зүүн хошуу

Баарин зүүн хошуу (монголоор: ; хятадаар: 巴林左旗, пиньинь: Bālín zuǒ qí) - БНХАУ-ын Өвөр Монголын өөртөө засах ороны Улаанхад хотын харъяаны хошуу. Тус хошуу нь 2022 оны байдлаар 334,340 хүнтэйгээс Хятад үндэстэн (61%), Баарин Монголчууд (35%) холилдон оршин амьдардаг.

 Түүх 
Баарин зүүн хошууны нутагт эртнээс нүүдэлчдийн нутаг байж, хятадын Байлдаант улсын үед Уулын Рун, Дунху зэрэг аймгууд нутаглаж байсан. Хүннү гүрний үед Сяньби, Ухуань аймгууд, мөн тэдний залгамж Кидан аймаг өнө удаан нутагласаар байв. Кидан Улс байгуулагдаж, 918 онд Дээд нийслэлээ тус хошууны нутагт байгуулсан. Монгол Улсын Батмөнх даян хааны тавдугаар хөвгүүн Алчуболдод таван отог Өвөр Халхыг өмч болгон өгсөний дотор Баарин аймаг багтсан. Алчуболдын дараа хүү Хургач Хасар тайж өөрийн таван аймгийн хамт Шар мөрний орчимд нүүдэллэн нутаглах болсон. Хожим өөрийн таван хөвгүүний нэг Субухай дархан ноёнд Баарин отгийг өгсөн нь Цахар дахь Монголын хаадын захиргаанд явсаар 1620-иод онд манжийн Чин гүрэнд дагаар орсон. Субухай дархан ноёны хөвгүүн Бага баатар ноёны ахмад хөвгүүн Өвөгдэй хунтайжийн ахмад хөвгүүн төрийн эфү Сэрэн ноёнд 1648 онд засаг, хошууны бэйс цол өгч, Баарины зүүн хошууг байгуулан захируулан, Зуу Удын чуулганд харъяалуулав.

1891 оны Улаан малгайтны хядлагаар тус хошууны ихэнх нутагт хятад тариачид ирж, суурьших болсон. Чин гүрэн мөхсөний дараа 1914-1933 он хүртэл ДИУ-ын Линьдун мужид, 1933-1945 он хүртэл Манжго улсад харъяалагдаж байгаад 1946 оны 6 сараас Хятадын Коммунист намын захиргаанд орж, 1949-1969 онд Өвөр Монголын Өөртөө засах ороны Зуу Уд аймагт хамаарах болсон. 1969-1979 онд Өвөр Монголыг татан буулгахад Ляонин мужид захирагдах болсон. 1979 оноос Өвөр Монголын Улаанхад хотод харъяалагдаж эхлэсэн.

 Засаг захиргааны хуваарь 
Баарин зүүн хошуу нь 2 зээл гудамж, 7 балгас, 2 тосгон, 2 суманд хуваагдана. Хошууны төв нь Линьдун балгас
НэрХанзПиньинь галигМонгол бичигКодЗээл гудамж (街道)Линдонгийн баруун хотын зээл гудамж林东西城街道Líndōng Xīchéng Jiēdào150422403Линдонгийн зүүн хотын зээл гудамж林东东城街道Líndōng Dōngchéng Jiēdào150422404Балгас (镇)Линьдун балгас林东镇Líndōng Zhèn150422100Лунчан балгас隆昌镇Lóngchāng Zhèn150422101Арван гурван овоо балгас十三敖包镇Shísān'áobāo Zhèn150422102Билүүтэй балгас碧流台镇Bìliútái Zhèn150422103Фүхэ балгас富河镇Fùhé Zhèn150422104Баян уул балгас白音勿拉镇Báiyīnwùlā Zhèn150422105Хархад балгас哈拉哈达镇Hālāhādá Zhèn150422106Тосгон (乡)Саньшань тосгон三山乡Sānshān Xiāng150422202Хуажалга тосгон花加拉嘎乡Huājiālāgā Xiāng150422203Сум (苏木)Цагаанхад сум查干哈达苏木Chágànhādá Sūmù150422200Улаандаваа сум乌兰达坝苏木Wūlándábà Sūmù150422201

 Холбоотой хуудас 

 Баарин баруун хошуу
 Зуу Удын чуулган

 Эшлэл 

Ангилал:Өвөр Монголын хошуу
Ангилал:Хятадын хошуу ба тойрог
Ангилал:Өвөр Монголын түүх